cyanic-selkie/wikianc huggingface dataset:
มหกรรมปั้นทรายโลก
ประวัติ
งานมหกรรมปั้นทรายโลกได้ถือกำเนิดเมื่อ 14 ปี มาแล้วในแถบทวีปยุโรป มีการจัดสร้างประติมากรรมทรายขนาดใหญ่ทั้งกลางแจ้งและภายในอาคาร ในประเทศต่างๆ โดยเฉพาะในประเทศเนเธอร์แลนด์มีการจัดงานหลายครั้ง ในปี 2007 งานที่ Haarlemmermeer เป็นงานมหกรรมปั้นทรายภายในอาคารที่ใหญ่ที่สุดของโลก
ความเป็นมาในประเทศไทย นาย Klass Eppo Vogel ได้วางแผนการจัดงานมหกรรมปั้นทรายโลก ได้ทำการค้นคว้าการสร้างสิ่งก่อสร้างปั้นทรายโลกในประเทศไทย บริษัท เอ็ดดูเทนเม้นท์ เพลนเน็ท จำกัด ได้ร่วมมือกับ สำนักงานเทศบาลเมืองฉะเชิงเทรา ได้จัดงานนี้ขึ้น เพื่อเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดช เนื่องในวโรกาสมหามงคลเฉลิมพระชนมายุ 80 พรรษา  ด้วยผลงานกว่า 30 ชิ้นงาน การจัดงานมหกรรมปั้นทราย เป็นที่นิยมในทวีปยุโรป  โดยเคยจัดงานมาแล้ว ในประเทศ เยอรมนี อังกฤษ ฝรั่งเศส เบลเยี่ยม ฮอลแลนด์ ฯลฯ
พื้นที่จัดแสดง
จัดแสดงได้ 3 โซนคือ
โซนที่ 1 จัดแสดงราศีต่างๆ และเทพประจำวันเกิด
โซนที่ 2 จัดแสดงที่มืด พร้อม แสง สี เสียง เป็นศิลปวัฒนธรรมไทย รวมทั้งละครในเรื่องราวต่าง ๆ ของไทย ตัวอย่างเช่น สุดสาคร นางเงือก พระอภัยมณี เหรียญหลวงปู่ทวดแห่งวัดช้างให้ ศึกยุทธหัตถี วัดโสธรวรารามวรวิหาร กินรี อนุสาวรีย์สุนทรภู่ วัดพระศรีรัตนศาสดาราม หนุมานอ้าปาก รูปปั้นยักษ์ นางผีเสื้อสมุทร
โซนที่ 3 เป็นส่วนของการจัดการแสดงประติมากรรมทรายนานาชาติ ที่จัดแสดงไว้อย่าง เช่น กำแพงเมืองจีน กองทัพทหารแห่งราชวงศ์ฉิน มังกรของประเทศจีน โรงอุปรากรซิดนีย์ หอนาฬิกาบิ๊กเบน ฯลฯ
ทริป.คอม
Trip.com เว็บไซต์การจองการท่องเที่ยวออนไลน์ เปิดตัวเป็นครั้งแรกในปลายปี 2560 ให้บริการผ่านทางเว็บไซต์และแอปพลิเคชันมือถือทั้งในระบบปฏิบัติการแอนดรอยด์และ iOS โดย Ctrip.com International, Ltd. (Nasdaq: CTRP) บริษัทผู้นำด้านการจองการท่องเที่ยวออนไลน์ที่ใหญ่เป็นอันดับ 2 ของโลก และยังเป็นบริษัทแม่ของ Skyscanner ได้เข้าซื้อโดเมน Trip.com ในปี 2560 เพื่อขยายบริการให้เข้าถึงกลุ่มลูกค้าในตลาดนานาชาติ
Trip.com ให้บริการการจองเที่ยวบิน โรงแรม และตั๋วรถไฟออนไลน์ โดยจากข้อมูลบนเว็บไซต์ ผู้ใช้สามารถจองโรงแรมและที่พักได้มากกว่า 1,200,000 แห่ง เที่ยวบินสู่เมืองท่องเที่ยวยอดนิยมทั่วโลกกว่า 5,000 เมือง และตั๋วรถไฟใน 5 ประเทศ ได้แก่ สหราชอาณาจักร, เยอรมนี, เกาหลีใต้, จีนไต้หวัน และจีน
Trip.com ยังมีบริการสนับสนุนลูกค้ามากกว่า 19 ภาษา ได้แก่ ภาษาอังกฤษ, จีนแบบดั้งเดิม, ญี่ปุ่น, เกาหลี, รัสเซีย, เยอรมัน, ฝรั่งเศส, สเปน, อินโดนีเซีย, มาเลย์ และไทย พร้อมด้วยเว็บไซต์ภาษาอังกฤษแบบออสเตรเลีย สิงคโปร์ และฮ่องกง นอกจากนั้น เรายังเปิดให้บริการเพิ่มอีก 2 ภาษาคือ เวียดนามและฟิลิปปินส์ ผ่านทางแอปพลิเคชันมือถือ
ประวัติบริษัท
พฤศจิกายน 2560 – Trip.com เปิดให้บริการอย่างไม่เป็นทางการ
มกราคม 2561 – Trip.com เปิดให้บริการอย่างเป็นทางการ
กุมภาพันธ์ 2561 – Trip.com เปิดให้บริการซื้อตั๋วรถไฟในประเทศเกาหลีใต้ ถือเป็นบริษัทด้านการจองการท่องเที่ยวออนไลน์รายแรกที่เปิดบริการขายตั๋วรถไฟ Korail ออนไลน์
มีนาคม 2561 – Trip.com เปิดให้บริการรถเช่าผ่านเว็บไซต์ภาษาอังกฤษ โดยผู้ใช้สามารถจองบริการรถเช่าได้ใน 6,000 เมืองทั่วโลก
มิถุนายน 2561 – Trip.com เปิดให้บริการรับส่งสนามบินผ่านเว็บไซต์ภาษาอังกฤษ รวมถึงฮ่องกง โดยในปัจจุบันให้บริการมากกว่า 200 เมืองใน 55 ประเทศ
ประวัติโดเมน
ในปี 2560 Ctrip ได้เข้าซื้อโดเมน Trip.com (เดิมชื่อ Gogobot) และยังเปิดให้บริการอย่างต่อเนื่อง โดยในปัจจุบันได้ใช้ชื่อ Trip by Skyscanner
ฮิเดอากิ อันโนะ
ฮิเดอากิ อันโนะ เป็นผู้กำกับอนิเมะและนักแสดงชาวญี่ปุ่น ผลงานที่ทำให้เขาเป็นที่รู้จักมากที่สุดคืออนิเมะซีรีส์เรื่อง อีวานเกเลียน ในผลงานของอันโนะ มักจะมีการสะท้อนถึงแนวคิดหลังยุคนวนิยม อย่างการพรรณาความรู้สึกของตัวละครออกมาเป็นมโนภาพ หรือการแสดงความรู้สึกออกมาทางสีหน้าและในปีไม่นานมานี้ได้มากำกับหนังเรื่อง ชินกอตซิลล่า (shin Godzilla)
คาชิฮาระ
คาชิฮาระ (橿原市 (Kashihara-shi)) เป็นนครที่ตั้งอยู่ในจังหวัดนาระ ประเทศญี่ปุ่น ณ วันที่ 1 เมษายน ค.ศ. 2015 เมืองนี้มีประชากรประมาณ 124,829 คน กับ 52,034 ครัวเรือน มีความหนาแน่นของประชากรประมาณ 3,176.79 คนต่อตารางกิโลเมตร มีพื้นที่รวม 39.52 ตารางกิโลเมตร
ไฟป่าในโบลิเวีย พ.ศ. 2553
'''ไฟป่าในโบลิเวีย พ.ศ. 2553''' เป็นเหตุการณ์ที่นำไปสู่การประกาศสถานการณ์ฉุกเฉินของรัฐบาลโบลิเวีย พบว่ามีไฟป่าเกิดขึ้นมากกว่า 25,000 จุดทั่วประเทศ กินพื้นที่กว่า 1.5 ล้านเฮกเตอร์ (3.7 ล้านเอเคอร์) ไฟป่าได้ผลาญทำลายบ้านเรือนไปเกือบ 60 หลังคาเรือน โบลิเวียไม่สามารถรับมือกับไฟป่าดังกล่าวได้ เนื่องจากมีเครื่องบินบรรทุกน้ำไม่เพียงพอ
จุดที่เกิดไฟป่าเพิ่มขึ้นอย่างรวดเร็วจาก 17,000 จุดเมื่อวันที่ 15 สิงหาคมไปเป็นอย่างน้อย 25,000 จุดในอีกสามวันต่อมา ไฟในบางจุดร้อนแรงเสียจนนักดับเพลิงไม่สามารถที่จะเข้าใกล้พอที่จะควบคุมเพลิงไว้ได้ เบย์มาร์ เบเซร์รา หัวหน้าเจ้าหน้าที่ป่าไม้ของโบลิเวีย ได้อธิบายถึงไฟป่าว่า "หายนะจริง ๆ นี่เป็นหายนะทางสิ่งแวดล้อมเลย เราพบกับไฟป่าที่มีความสูงกว่า 50 เมตรและกำลังลุกลามขึ้นเรื่อย ๆ และประเทศของเราไม่มีศักยภาพเพียงพอที่จะดับไฟนี้ได้"
ความเสียหาย
จนถึงปัจจุบัน ความเสียหายที่ร้ายแรงที่สุดเกิดขึ้นกับส่วนที่เป็นป่าฝนแอมะซอนของประเทศ ไฟป่าที่มีขนาดใหญ่ที่สุดพบบริเวณตะวันออกของประเทศติดกับชายแดนบราซิล ควันจากไฟป่าได้ส่งผลกระทบต่อเที่ยวบินจำนวนมากและทำให้ท่าอากาศยานขนาดเล็กต้องปิดให้บริการชั่วคราว ถึงแม้ว่าควันจะมีเพิ่มมากขึ้นเรื่อย ๆ แต่ท่าอากาศยานหลักของโบลิเวียในเมืองซานตากรุซเดลาเซียร์รายังคงเปิดให้บริการตามปกติ ในขณะที่ท่าอากาศยานท้องถิ่น 23 แห่งปิดให้บริการแล้ว
การขอความช่วยเหลือจากประเทศเพื่อนบ้าน
เอโบ โมราเลส ประธานาธิบดีแห่งโบลิเวีย กล่าวว่า เขาได้ขอความช่วยเหลือจากประเทศเพื่อนบ้าน ได้แก่ บราซิลและอาร์เจนตินา เพื่อขอความช่วยเหลือในการดับไฟ แต่จนถึงวันที่ 21 สิงหาคม พ.ศ. 2553 ทั้งสองประเทศก็ยังมิได้ยื่นมือเข้ามาให้ความช่วยเหลือ
สาเหตุ
เนื่องจากชาวชนบทได้ใช้ไฟในการเตรียมพื้นที่สำหรับการเพาะปลูก ประกอบกับภาวะภัยแล้งอย่างหนักในปีนี้ ทำให้พืชแห้งจัด ไฟจึงลุกลามอย่างควบคุมไม่ได้ ประชาชนจำนวนมากที่ถูกบังคับให้ย้ายออกจากที่อยู่อาศัยเนื่องจากไฟป่าได้สวดขอฝน แต่พยากรณ์อากาศระบุว่า ไม่มีฝนที่สามารถทำนายได้เร็ว ๆ นี้เลย
อาลฟงส์ เดอ ลามาร์ตีน
อาลฟงส์ มารี หลุยส์ เดอ พรา เดอ ลามาร์ตีน (Alphonse Marie Louis de Prat de Lamartine; 21 ตุลาคม ค.ศ. 1790 - 28 กุมภาพันธ์ ค.ศ. 1869) เป็นนักเขียน กวี และนักการเมืองชาวฝรั่งเศส มีชื่อเสียงจากบทกวีกึ่งอัตชีวประวัติเรื่อง "Le Lac" ("The Lake") ที่พรรณนาถึงความรักอันแรงกล้าจากมุมมองของบุรุษผู้เป็นทุกข์จากความสูญเสีย ลามาร์ตีนมีความเชี่ยวชำนาญในการเลือกใช้ถ้อยคำในบทกวีภาษาฝรั่งเศส และเป็นหนึ่งในบรรดานักเขียนชาวฝรั่งเศสจำนวนไม่มากที่นำงานเขียนมาใช้ในแวดวงการเมือง เขาเขียนเรื่อง Histoire des Girondins ในปี ค.ศ. 1847 เป็นการยกย่องกลุ่มการเมือง Girondist
ถือกันว่าลามาร์ตีนเป็นกวียุคจินตนิยมคนแรกของฝรั่งเศส (แม้ว่า Charles-Julien Lioult de Chênedollé จะเริ่มงานกวีจินตนิยมร่วมยุคสมัยเดียวกัน) และถือว่าเป็นผู้มีอิทธิพลสำคัญของงานของ Paul Verlaine และกลุ่มศิลปินสัญลักษณ์นิยม (Symbolism)
แหล่งข้อมูลอื่น
17901869
ดินแดนภายใต้อธิปไตยของสหราชอาณาจักร
ดินแดนภายใต้อธิปไตยของสหราชอาณาจักร หรือ บริติชคราวน์ดีเพนเดนซี (British Crown Dependencies, Dépendances de la Couronne) ประกอบด้วยดินแดนอันเป็นหมู่เกาะต่างๆ ในช่องแคบอังกฤษ นอกชายฝั่งเกาะบริเตนใหญ่ โดยเป็นดินแดนปกครองตนเองซึ่งเคยเป็นของพระราชวงศ์อังกฤษ ได้แก่ เขตเจ้าพนักงานศาลเกิร์นซีย์ เขตเจ้าพนักงานศาลเจอร์ซีย์ และไอล์ออฟแมน ดินแดนเหล่านี้ไม่ถือเป็นส่วนหนึ่งของสหราชอาณาจักร และไม่ถือเป็นดินแดนโพ้นทะเลของสหราชอาณาจักร ในมุมมองของนานาชาตินั้นดินแดนเหล่านี้ถือเป็น "ดินแดนที่รับผิดชอบโดยสหราชอาณาจักร" แทนที่จะเป็นประเทศอธิปไตย ดังนั้นจึงไม่ถือเป็นประเทศสมาชิกในเครือจักรภพแห่งประชาชาติ แต่ยังมีความสัมพันธ์ระหว่างประเทศกันกับประเทศเครือจักรภพแห่งประชาชาติ และองค์กรระหว่างประเทศต่างๆ นอกจากนี้ยังเป็นสมาชิกของสภาบริติช-ไอริชด้วย และยังมีทีมของตัวเองเพื่อลงแข่งในกีฬาเครือจักรภพ
ความแตกต่างระหว่างดินแดนภายใต้อธิปไตยฯ จากดินแดนโพ้นทะเลฯ นั้นอยู่ตรงที่ความสัมพันธ์ระหว่างดินแดนเหล่านี้กับสหราชอาณาจักรผ่านทางสถาบันพระมหากษัตริย์ แต่ไม่ใช่ทางรัฐสภา ซึ่งหมายความว่าดินแดนในแต่ละเกาะนี้มีความเป็นอิสระในการปกครองตนเองแต่มีความสัมพันธ์ทางการเมืองแบบคู่ขนานกับอังกฤษและสหราชอาณาจักร
เนื่องจากดินแดนเหล่านี้ไม่ถือเป็นชาติอธิปไตย จึงทำให้อำนาจนิติบัญญัติในการผ่านกฎหมายที่ใช้บังคับในดินแดนนั้นอยู่ที่สภาองคมนตรีแห่งพระราชินี (ถึงแม้ว่าจะไม่เคยเกิดขึ้นโดยปราศจากการมีส่วนร่วมของดินแดนนั้นๆ ตามจารีตรัฐธรรมนูญ) อย่างไรก็ตามดินแดนเหล่านี้ล้วนมีสภานิติบัญญัติเป็นของตนซึ่งมีอำนาจในการผ่านร่างกฎหมายเพื่อบังคับใช้ในพื้นที่ของตนได้โดยจะต้องได้รับพระบรมราชานุญาต (ผ่านทางคณะองคงมนตรี หรือผู้สำเร็จราชการในกรณีของไอล์ออฟแมน ) ในกรณีของเจอร์ซีย์ และไอล์ออฟแมนนั้นมีหัวหน้ารัฐบาลเรียกว่า มุขมนตรี (Chief Minister) ในเกิร์นซีย์ หัวหน้าตัวแทนของรัฐบาลซึ่งมีลักษณะเป็นกรรมาธิการมีตำแหน่งเรียกว่า ประธานคณะกรรมาธิการด้านนโยบายและทรัพยากร (President of the Policy & Resources Committee)
ซัดเดน แอตแทค
ซัดเดน แอตแทค (서든어택; Sudden Attack) เป็นเกมออนไลน์แนวเกมยิงมุมมองบุคคลที่หนึ่ง ผู้พัฒนาหลักของเกมคือ บริษัท เกมไฮ (GameHi. Inc.) จากประเทศเกาหลีใต้ ซึ่งปัจจุบัน ซัดเดน แอดแทค ได้เปิดให้บริการในประเทศไทยโดยบริษัทเอเชียซอฟท์
เรเบลฮาร์ต
เรเบลฮาร์ต (Rebel Heart) เป็นเพลงของวงดนตรี โฟลค/ป๊อบ/ร็อค ชาวไอริช ชื่อวง เดอะคอรร์ส (“The Corrs”) ในอัลบั้มที่สามชื่ออินบลู (“In Blue”) เพลงนี้เป็นเพลงบรรเลง มีอิทธิพลดนตรีเซลติค ประกอบด้วย ไวโอลิน, “bodhran” (กลองของไอริชมีหนังแกะอยู่ข้างเดียว เป็นกลองตื้นๆ) และ “tin whistle” (เครื่องเป่าประเภทฟลุทของไอริช)
เพลงนี้แต่งได้อย่างยอดเยี่ยมโดย Sharon Corr เดิมเป็นส่วนหนึ่งของงานที่ทำให้ซีรีส์สี่ตอนชื่อ “Rebel Heart” ของ BBC ประเทศไอรแลนด์ ต่อมาภายหลังวง the Corrs ได้รวมเพลงนี้เข้ามาในอัลบัมด้วย เพลงนี้ได้รับการเสนอเข้าชิงรางวัลแกรมมี่ สาขาเพลงบรรเลงร่วมสมัยยอดเยี่ยม ในเดือนมกราคม 2001 เว็บไซต์ ของวง the Corrs เขียนถึงคำพูดของ Sharon ว่า
"ดิฉันแต่งเพลงนี้ในมาลิบู ตอนที่เรากำลังอัดอัลบัม “Talk on Corners” แล้วก็ทิ้งไว้เฉยๆอยู่นาน แล้วพอดี BBC ก็กำลังมองหาดนตรีสำหรับละครใหญ่เรื่อง “Easter Rising” ซึ่งเป็นเหตุการณ์ที่เกิดขึ้นในประเทศไอร์แลนด์ปี 1916 เพลงนี้มีความเป็นไอริชอยู่แล้ว และเราก็เพิ่มเสียงของ “tin whistle” และอย่างอื่นด้วยให้เข้ากับละคร"
ยานนี
ยานนี (Yanni) หรือ ยานนิส คริโซมัลลิส (กรีก:Γιάννης Χρυσομάλλης) ปัจจุบันมีชื่อตามกฎหมายในสหรัฐอเมริกาว่า จอห์น ยานนี คริสโตเฟอร์ (John Yanni Christopher) เกิดเมื่อวันที่ 14 พฤศจิกายน พ.ศ. 2497 เป็นคีตกวี นักเปียโน และนักคีย์บอร์ด ชาวกรีก เกิดที่เมืองกาลามาตา ประเทศกรีซ
ยานนีมักถูกจัดเป็นนักดนตรีในแนวดนตรีนิวเอจ เคยเปิดการแสดงคอนเสิร์ตที่โบราณสถาน ในกรุงเอเธนส์ เมื่อปีพ.ศ. 2536 ซึ่งเป็นที่มาของอัลบั้มและวีดิทัศน์ Yanni Live At The Acropolis ต่อมาภายหลังเป็นมิวสิกวิดีโอที่ขายที่ดีสุดอันดับสองตลอดกาล นอกจากนี้ ยานนียังเป็นหนึ่งในนักดนตรีชาวตะวันตกเพียงไม่กี่คน ที่ได้รับอนุญาตให้แสดงที่ทัชมาฮาลในประเทศอินเดีย และพระราชวังต้องห้ามในประเทศจีนอีกด้วย
ชีวิตวัยเด็ก
ยานนีสนใจด้านดนตรีและเริ่มหัดเล่นเปียโนด้วยตนเอง โดยเริ่มการจากการแสดงเปียโนให้สมาชิกคนอื่น ๆ ภายในครอบครัวฟัง นอกจากด้านดนตรีแล้ว ยานนียังเคยลงแข่งขันว่ายน้ำในประเทศบ้านเกิด และสร้างสถิติของประเทศในท่าฟรีสไตล์ 50 เมตรด้วย และเข้ารับการศึกษาที่มหาวิทยาลัยมินนิโซตา ด้านศิลปศาสตรบัณฑิต สาขาจิตวิทยา หลังจากนั้น ยานนีตัดสินใจเลือกอาชีพทางด้านดนตรี แม้ว่าจะไม่สามารถอ่านโน้ตเพลง และไม่เคยได้รับการฝึกอย่างจริงจังก็ตาม
คามิเลียน
สมัยที่เรียนมหาวิทยาลัยนั้น ยานนีได้มีโอกาสเข้าร่วมวงดนตรี "คามีเลียน" (Chameleon) ของชาร์ลี อดัมส์ ซึ่งภายหลังอดัมส์ได้กลายมาเป็นมือกลองให้แก่วงดนตรีหลักของยานนี ยานนีและวงดนตรีคามิเลียนประสบความสำเร็จพอสมควรในแถบมิดเวสต์ของสหรัฐอเมริกา หลังจากนั้น ยานนีเริ่มออกห่างจากชีวิตแบบร็อกแอนด์โรลล์ และหันเหไปเล่นดนตรีแนวอินสทรูเมนทัล และได้ตั้งวงร่วมกับมือกลองชาร์ลี อดัมส์อีกครั้ง ในวงเล็ก ๆ ที่ตั้งขึ้น
บทเพลง
ยานนีออกผลงานเพลงอัลบั้มแรก Optimystique ในปี พ.ศ. 2523 และหยุดพักผลงานเพลงไปนานถึงหกปีเต็ม ก่อนจะออกอัลบั้มอีกครั้งในปี พ.ศ. 2529 ในชื่อชุด Keys To Imagination, Out Of Silence, Chameleon Days, Niki Nana, Reflections Of Passion, In Celebration Of Life, Dare To Dream, In My Time และ Yanni Live At The Acropolis ในปี พ.ศ. 2537
ในปี พ.ศ. 2535 ยานนีออกอัลบั้ม Romantic Moments ซึ่งเป็นผลงานเพลงในรูปแบบของการรวบรวมบทเพลงในอัลบั้มต่าง ๆ ภายหลังจากออกผลงานเพลงติดต่อกัน ตั้งแต่ปี พ.ศ. 2529 - พ.ศ. 2537 ยานนีหยุดพักการทำงานไปสองปี ก่อนจะออกอัลบั้ม Tribute ในปี พ.ศ. 2540 พร้อมกับอัลบั้ม Devotion (The Best of Yanni) และ The Private Years ในปี พ.ศ. 2542 ในรูปแบบของอัลบั้มรวมเพลงอีกครั้ง
ภายหลังจากออกผลงานเพลงติดต่อกัน ยานนีหยุดพักการทำงานอีกครั้งเป็นระยะเวลาสองปี จึงออกอัลบั้ม If I Could Tell You ในปี พ.ศ. 2543 และอัลบั้ม Ethnicity ในปี พ.ศ. 2546 ซึ่งเป็นผลงานเพลงล่าสุดของยานนีจากผลงานเพลงทั้งหมด 13 อัลบั้ม
Dare To Dreams
Dare to Dream เป็นผลงานอัลบั้มแรกของยานนีในปี พ.ศ. 2535 ที่ได้รับการเสนอชื่อในรางวัลแกรมมี่ โดยอัลบั้ม Dare to Dream มีเพลง "Aria" ซึ่งเป็นเพลงที่รู้จัก ภายหลังจากที่สายการบินบริติชแอร์เวย์สนำไปประกอบโฆษณา ในปี พ.ศ. 2536 ยานนีออกอัลบั้ม In My Time ซึ่งได้รับการเสนอชื่อรางวัลแกรมมี่อีกครั้ง
Live At The Acropolis
หลังจากออกอัลบั้ม Dare To Dreams ยานนีประสบความสำเร็จอย่างสูงสุดในปีต่อมา ภายหลังจากออกอัลบั้มและวีดิทัศน์ ในชุด Yanni Live At The Acropolis ถ่ายทำและบันทึกการแสดงในวันที่ 25 พฤศจิกายน พ.ศ. 2536 โดยยานนีเลือกที่จะเปิดการแสดงที่โรงละครเอรอเดส อัตติกอส ซึ่งเป็นโรงละครหินเก่าแก่ที่มีอายุเกือบสองพันปี และจัดเป็นโบราณสถานที่มีความสำคัญของกรุงเอเธนส์ ประเทศกรีซ
Within Attraction เป็นเพลงในอัลบั้ม Out Of Silence แทรคที่ 5 ความยาว 8:14 นาที ซึ่งเป็นการแสดงที่ได้รับเสียงปรบมือจากผู้ชมนับหมื่นคนเป็นจำนวนมากอีกเพลงหนึ่ง Within Attraction เป็นการบรรเลงบทเพลงที่ใช้เครื่องดนตรีหลักเพียงไม่กี่ชิ้นในวงดนตรี ได้แก่ไวโอลิน จำนวน 2 ตัว คีย์บอร์ด (คีย์บอร์ด 3 ชั้น สำหรับยานนี และคีย์บอร์ด 2 ชั้น จำนวน 2 ตัว สำหรับแบคอัพอีก 2 คน) กีตาร์เบส กลองทอมบ้า และ กลองชุด
ต่อมาภายหลังการแสดงครั้งนี้ ได้ถูกนำไปออกอากาศในสหรัฐอเมริกาผ่านเครือข่ายพีบีเอส และเป็นการแสดงสดของยานนีที่ได้รับความนิยมอย่างสูง บันทึกการแสดงชุด Yanni Live At The Acropolis จัดเป็นมิวสิกวิดีโอที่ขายดีเป็นอันดับที่สองตลอดกาล ออกวางจำหน่ายในปี พ.ศ. 2537 โดยทำยอดการวางจำหน่ายได้มากกว่าเจ็ดล้านฉบับทั่วโลก ทั้งในทวีปยุโรป ทวีปอเมริกาและทวีปเอเชีย
Tribute
ในเดือนมีนาคม พ.ศ. 2540 ยานนีได้รับอนุญาตเป็นกรณีพิเศษ ให้ทำการเปิดการแสดงและบันทึกการแสดงสดที่ทัชมาฮาลในประเทศอินเดีย และต่อมาได้รับอนุญาตให้เปิดการแสดงสดภายในพระราชวังต้องห้ามในประเทศจีนเช่นกัน ภายหลังจากเสร็จสิ้นการแสดงทั้งสองแห่ง ยานนีได้ทำการรวมการแสดงสดทั้งสองครั้งในประวัติศาสตร์นี้ไว้ในอัลบั้มและวีดิทัศน์ชุด Tribute ซึ่งออกจำหน่ายในปีเดียวกัน
Ethnicity
ต่อมาในปี พ.ศ. 2546 - พ.ศ. 2547 ยานนีเปิดตัวอัลบั้ม Ethnicity ซึ่งเป็นการรวบรวมผลงานเพลงในอัลบั้มต่าง ๆ เช่น In my Time, Tribute และ Yanni Live At The Acropolis โดยเริ่มออกแสดงคอนเสิร์ตทัวร์ หลังจากห่างหายการแสดงไปนานถึงห้าปี โดยเริ่มจากโรงแรมมันฑะเลเบย์ ในลาสเวกัส รัฐเนวาดา ปี พ.ศ. 2547 ยานนีเริ่มแสดงทัวร์จากโรงแรมมันฑะเลเบย์อีกครั้ง ซึ่งอัลบั้มการแสดงสดได้ออกจำหน่ายในปี พ.ศ. 2549
Yanni Live! The Concert Event
ภายหลังจากการออกแสดงคอนเสิร์ตทัวร์ในปี พ.ศ. 2547 - พ.ศ. 2548 ในมันฑะเลเบย์ ลาสเวกัส รัฐเนวาดา ยานนีออกอัลบั้มและวีดิทัศน์ชุดใหม่ ภายใต้ชื่อชุดอัลบั้ม Yanni Live และ Yanni Live! The Concert Event ในปี พ.ศ. 2549 โดยมีริค เวคเป็นโปรดิวเซอร์ควบคุมการผลิต
ต้นเดือนมีนาคม พ.ศ. 2549 มีการออกข่าวถึงกรณียานนี ถูกจับกุมในข้อหาทำร้ายร่างกายแฟนสาว ซิลเวีย บาร์เทส ต่อมาผลการสบสวนสาเหตุการทำร้ายร่างกายของยานนีได้ข้อสรุปจากอัยการเมืองปาล์มบีช รัฐฟลอริดา ซึ่งประกาศว่ายานนีไม่มีความผิดตามข้อกล่าวหา
ประวัติ
ชีวประวัติของยานนี ถูกตีพิมพ์ภายใต้ชื่อ "Yanni in Words" โดยเดวิด เรนซิน เป็นหนังสือที่รวบรวมชีวประวัติของยานนี ตั้งแต่ชีวิตในวัยเด็กที่เติบโตในเมืองกัวตามาลา ประเทศกรีซ ชีวิตในวัยรุ่นและในรั้วมหาวิทยาลัย การเข้าร่วมวงดนตรี "คามีเลียน" (Chameleon) ของชาร์ลี อดัมส์ จนกลายเป็นนักดนตรีและนักแต่งเพลงที่มีชื่อเสียงในปัจจุบัน รวมทั้งผลงานด้านอัลบั้มเพลงและวีดิทัศน์ทุกอัลบั้ม
Yanni in Words รวบรวมและบันทึกผลงานทางด้านดนตรีของยานนี ตั้งแต่อัลบั้มแรกคือ Optimystique ในปี พ.ศ. 2523 การแสดงสดครั้งแรกภายในโรงละครเอรอเดส อัตติกอส ในชุด Yanni Live At The Acropolis ที่ต่อมาได้รับความนิยมเป็นอย่างมาก และการแสดงครั้งประวัติศาสตร์ในสถานที่ที่ได้รับอนุญาตเป็นกรณีพิเศษ สำหรับจัดการแสดงในทัชมาฮาลในประเทศอินเดีย รวมทั้งการแสดงในพระราชวังต้องห้าม พระราชวังที่มีชื่อเสียงในประเทศจีนในชุด Tribute และการแสดงอีกหลายครั้งในสถานที่ต่าง ๆ เช่น การแสดงชุด Yanni Live at Royal ในกรุงลอนดอน
Yanni in Words ตีพิมพ์และวางจำหน่ายในเดือนกุมภาพันธ์ พ.ศ. 2546 ภายใต้การพิมพ์และจัดจำหน่ายโดยนิตยสารนิวยอร์กไทมส์
เฌอครัวตัว
เฌอครัวตัว (Je crois toi; "ฉันเชื่อเธอ") เป็นซิงเกิลที่ 5 และเป็นซิงเกิลสุดท้ายของเซลีน ดิออนจากอัลบั้ม ซีลซูว์ฟีแซแดเม ออกจำหน่ายในรูปแบบซิงเกิลวิทยุในฝรั่งเศสเมื่อวันที่ 5 กรกฎาคม พ.ศ. 2542 เป็นผลงานการประพันธ์ของ ฌ็อง-ฌัก โกลด์แมน ไม่มีมิวสิกวิดีโอสำหรับเพลงนี้ ในขณะเดียวกันก็ได้เผยแพร่เพลง "อ็องนาต็องด็องเซปา" เป็นซิงเกิลวิทยุในฝรั่งเศสพร้อมกันด้วย
ท่าอากาศยานเบอร์ลินบรันเดินบวร์ค
ท่าอากาศยานแห่งนี้เริ่มวางแผนตั้งแต่ ค.ศ. 1991 และเริ่มลงมือก่อสร้างใน ค.ศ. 2006 เดิมทีมีกำหนดการเปิดใช้งานใน ค.ศ. 2010 แต่เนื่องจากปัญหาความล่าช้ามากมาย ทั้งการวางแผน การจัดการที่ไม่ดีพอ ประเด็นทางกฎหมาย ตลอดจนการทุจริตคอร์รัปชั่น ส่งผลให้ต้องเลื่อนกำหนดเปิดให้บริการเลื่อนมา กระทั่งเปิดใช้งานอย่างเป็นทางการ เมื่อวันที่ 31 ตุลาคม ค.ศ. 2020
เฌอครัวตัว
"เฌอครัวตัว" เป็นบีไซด์ของเพลง "แอมยัวร์แองเจิล" ในสหราชอาณาจักร
ในเพลงแบบสดของอัลบั้มนี้ได้บรรจุในอัลบั้ม โอเกอร์ดูสตาด และ ดีวีดีโอเกอร์ดูสตาด
พายุไต้ฝุ่นเกย์ (พ.ศ. 2532)
พายุไต้ฝุ่นเกย์ (Typhoon Gay) หรือ '''พายุไซโคลนกาวาลี พ.ศ. 2532''' (Kavali Cyclone of 1989) เป็นพายุหมุนเขตร้อนขนาดเล็กแต่ทรงพลังที่ทำให้มีผู้เสียชีวิตกว่า 800 คนในอ่าวไทยและบริเวณโดยรอบในเดือนพฤศจิกายน 2532 เป็นพายุไต้ฝุ่นครั้งเลวร้ายที่สุดที่พัดถล่มคาบสมุทรมลายูรอบ 35 ปี พายุเกย์ก่อตัวขึ้นจากร่องมรสุมที่ปกคลุมอยู่เหนืออ่าวไทยในต้นเดือนพฤศจิกายน สภาพแวดล้อมที่เหมาะสมทำให้พายุทวีกำลังแรงขึ้นอย่างรวดเร็วจนมีความเร็วลมมากกว่า 120 กม./ชม. ในวันที่ 3 พฤศจิกายน หลังจากนั้น พายุไต้ฝุ่นเกย์กลายเป็นพายุไต้ฝุ่นลูกแรกนับตั้งแต่ปี 2434 ที่พัดขึ้นฝั่งในประเทศไทย โดยพัดขึ้นฝั่งที่จังหวัดชุมพรด้วยความเร็วลม 185 กม./ชม. จากนั้น พายุเคลื่อนตัวลงสู่อ่าวเบงกอล แล้วมีการจัดระเบียบอีกครั้งหนึ่งในหลายวันต่อมาขณะเคลื่อนเข้าใกล้ภาคตะวันออกเฉียงใต้ของประเทศอินเดีย วันที่ 8 พฤศจิกายน พายุเกย์บรรลุความรุนแรงสูงสุดเป็นพายุหมุนเขตร้อนระดับ 5 ด้วยความเร็วลม 260 กม./ชม. จากนั้นพายุพัดขึ้นฝั่งเป็นครั้งที่สองใกล้กับเมืองกาวาลี รัฐอานธรประเทศ พายุอ่อนกำลังลงอย่างรวดเร็วเมื่ออยู่เหนือแผ่นดิน และสลายตัวไปเหนือรัฐมหาราษฏระในเช้าวันที่ 10 พฤศจิกายน
การก่อตัวขึ้นอย่างรวดเร็วของพายุไต้ฝุ่นทำให้เรือหลายร้อยลำในอ่าวไทยไม่ทันตั้งตัว จนมีผู้เสียชีวิตนอกชายฝั่ง 275 คน โดยในจำนวนดังกล่าว 91 คนเสียชีวิตในเรือขุดเจาะน้ำมัน ซีเครสต์ของสหรัฐพลิกคว่ำจากคลื่นใต้น้ำ (swell) สูง 6–11 เมตร มีประชาชน 588 คนเสียชีวิตจากเหตุการณ์ต่าง ๆ ที่เกี่ยวข้องกับพายุทั่วทั้งคาบสมุทรมลายู เมืองหลายเมืองในจังหวัดชุมพรถูกทำลาย รวมมูลค่าความเสียหายในประเทศไทยเป็นมูลค่า 1.1 หมื่นล้านบาท (497 ล้านดอลลาร์สหรัฐ) ต่อมาพายุพัดถล่มประเทศอินเดียขณะเป็นพายุไซโคลนกำลังแรง และทำให้บ้านเรือนในรัฐอานธรประเทศประมาณ 20,000 หลังถูกทำลายหรือได้รับความเสียหาย ประชาชนหนึ่งแสนคนไร้ที่อยู่อาศัย มีผู้เสียชีวิตในประเทศอินเดีย 69 คน และคิดมูลค่าความเสียหาย 410 ล้านรูปีอินเดีย (25.3 ล้านดอลลาร์สหรัฐ)
อ่าวไทย
พายุเกย์เป็นพายุที่ทรงพลังที่สุดที่มีผลต่ออ่าวไทยในรอบกว่า 35 ปี พายุเกย์ทำให้เกิดคลื่นใต้น้ำสูง 6–11 เมตร (20–36 ฟุต) ที่ทำให้เรือหลายลำในภูมิภาคไม่ทันตั้งตัว มีรายงานเรืออย่างน้อย 16 ลำสาบสูญในวันที่ 5 พฤศจิกายน รวมทั้งเรือขุดเจาะน้ำมันขนาด 106 เมตร ชื่อ ซีเครสต์ (Seacrest) ของบริษัทยูโนแคลคอร์ปอเรชัน ผู้รอดชีวิตจากเรือลำดังกล่าวบอกว่า เรือไม่ได้รับคำเตือนเกี่ยวกับพายุไต้ฝุ่นที่กำลังก่อตัว เมื่อลูกเรือทั้งหมดเกือบจะสละเรือ ตาพายุของพายุเกย์เคลื่อนผ่านพอดี เกิดลมพัดแปรปรวนอย่างรุนแรงและเปลี่ยนทิศทาง ทำให้เรือไม่เสถียรแม้อยู่ในเกณฑ์ปลอดภัยในการผลิต
เรือพลิกคว่ำอย่างฉับพลันพร้อมกับลูกเรือทั้ง 97 คนในช่วงดึกของคืนวันที่ 3 พฤศจิกายน ก่อนมีการเตรียมเรือชูชีพแม้แต่ลำเดียว ความพยายามกู้ภัยเบื้องต้นในวันที่ 4 พฤศจิกายนถูกขัดขวางจากทะเลที่มีคลื่นลมแรง สองวันให้หลังเรืออับปาง เรือกู้ภัยสี่ลำและเฮลิคอปเตอร์สองลำในบริเวณออกค้นหาผู้รอดชีวิต มีผู้ได้รับการช่วยเหลือจากซากเรือสี่คนในวันที่ 6 พฤศจิกายน มีการส่งตัวนักประดาน้ำจากกองทัพเรือไทเพื่อค้นหาผู้ที่ติดอยู่ในซากเรือ ในจำนวนลูกเรือทั้งหมด มีผู้รอดชีวิตเพียง 6 คน และกู้ศพได้ 25 ศพ และสันนิษฐานว่าลูกเรือที่เหลืออีก 66 คนเสียชีวิตแล้ว ความเสียหายจากเรือซีเครสต์อับปางคิดรวม 40 ล้านดอลลาร์สหรัฐ เรือบรรทุกสินค้าและเรือประมงอีก 20 ลำอับปางระหว่างเกิดพายุ ทำให้มีผู้เสียชีวิต 140 ราย
ประเทศไทย
พายุไต้ฝุ่นเกย์สร้างความเสียหายใหญ่หลวงแก่หลายจังหวัดของไทย เป็นพายุที่พัดเข้าประเทศไทยโดยมีกำลังแรงอย่างที่ไม่เคยปรากฏมาก่อน พื้นที่ระหว่างจังหวัดชุมพรถึงจังหวัดระยองได้รับผลกระทบอย่างรุนแรงจากฝนตกหนัก ลมแรง และคลื่นสูง ปริมาณน้ำฝนสูงสุดวัดได้ 194 มิลลิเมตร (7.64 นิ้ว) ที่จังหวัดชุมพรขณะพายุเคลื่อนผ่าน เกิดการรบกวนการสื่อสารและไฟฟ้าเป็นบริเวณกว้างในพื้นที่ทางใต้ของกรุงเทพมหานคร และบ้านเรือนจำนวนมากขาดไฟฟ้านานหลายสัปดาห์ ลมที่พัดแรงถอนโคนต้นไม้ เสาไฟฟ้าและพัดบ้านไม้ที่สร้างบนเสาค้ำล้ม น้ำป่าที่เกิดจากพายุสร้างความเสียหายหรือทำลายบ้านเรือนหลายพันหลัง และเป็นผลให้มีผู้เสียชีวิตอย่างน้อย 365 คน ซึ่งมีปัจจัยหนุนจากการทำลายป่า เมืองและหมู่บ้านหลายแห่งทั่วจังหวัดชุมพรถูกทำลายล้าง หนังสือพิมพ์ บางกอกโพสต์ รายงายว่าหมู่บ้านที่ถูกทำลายลงแห่งหนึ่งนั้น "ดูเหมือนถูกทิ้งระเบิด" มีรายงานว่าทั้งอำเภอหลายอำเภอในจังหวัดชุมพรและประจวบคีรีขันธ์นั้น "ราบเป็นหน้ากลอง" พายุไต้ฝุ่นพัดทำลายโรงเรียนไม้หลายแห่งในจังหวัดชุมพรและจังหวัดสุราษฎร์ธานี พายุพัดหน้าต่างและประตูของสิ่งก่อสร้างทั้งหมดที่อยู่ใกล้เส้นทางหลุดออกมา และสิ่งก่อสร้างหลายชั้นบางแห่งถูกพัดเอาชั้นบนหายไป ส่วนโรงเรียนที่สร้างจากคอนกรีตเสริมเหล็กได้รับความเสียหายเล็กน้อย ถนนกว่า 1,000 เส้น และสะพาน 194 แห่งได้รับความเสียหายหรือถูกทำลาย พื้นที่กว่า 2,500 ตารางกิโลเมตรมีน้ำท่วม ในแผ่นดินมีผู้เสียชีวิตจากพายุ 558 คน และอีก 44 คนเสียชีวิตนอกชายฝั่งเล็กน้อย ทั่วประเทศไทย มีบ้านเรือนเสียหายหรือถูกทำลายประมาณ 47,000 หลัง ประชาชนได้รับผลกระทบกว่า 200,000 คน ซึ่งในจำนวนนี้ประมาณ 153,000 คนไร้ที่อยู่อาศัย สร้างความเสียหายทางการเงินถึง 1.1 หมื่นล้านบาท (456.5 ล้านดอลลาร์สหรัฐ) ทำให้พายุเกย์เป็นภัยพิบัติที่สร้างความเสียหายมากที่สุดครั้งหนึ่งในประวัติศาสตร์ของประเทศ
ภายในหนึ่งสัปดาห์หลังพายุผ่านไป รัฐบาลเริ่มแจกจ่ายสิ่งของบรรเทาทุกข์ให้กับประชาชนในจังหวัดที่ได้รับผลกระทบ แม้ภาครัฐพยายามเร่งช่วยเหลือ แต่ประชาชนกว่า 2,500 คนจากอำเภอปะทิวและอำเภอท่าแซะเดินขบวนเพื่อเรียกร้องความช่วยเหลือเพิ่มเติมและเข้มข้นมากขึ้นในวันที่ 9 พฤศจิกายน การประท้วงดังกล่าวยุติลงในเวลาไม่นาน หลังมีคำวิจารณ์พอสมควรว่ารัฐมองข้ามผลกระทบจากพายุไต้ฝุ่น ทำให้พลเอกชาติชาย ชุณหะวัณ นายกรัฐมนตรีในขณะนั้น เลื่อนการเยือนสหรัฐไปก่อนเพื่อควบคุมดูแลความพยายามบรรเทาทุกข์ วันที่ 15 พฤศจิกายน สหรัฐให้คำมั่นบริจาคเงิน 25,000 ดอลลาร์สหรัฐเพื่อช่วยเหลือปฏิบัติการฟื้นฟู ในขณะนั้นการเชื่อมต่อโทรศัพท์จากกรุงเทพมหานครไปจังหวัดประจวบคีรีขันธ์ได้รับการซ่อมแซมเสร็จ อย่างไรก็ดี พื้นที่ใต้กว่านั้นยังขาดการเชื่อมต่อโทรศัพท์อยู่ มีการนำเครื่องกำเนิดไฟฟ้าไปติดตั้งที่โรงพยาบาลและสถานที่ราชการที่ยังเปิดทำการอยู่ เนื่องจากพื้นที่จังหวัดชุมพรส่วนใหญ่ยังไม่มีไฟฟ้าใช้เป็นเวลากว่าสองสัปดาห์แล้ว เมื่อความเสียหายปรากฏชัดเจนขึ้น จึงมีการร้องขอความช่วยเหลือจากต่างประเทศถึงองค์การบรรเทาภัยพิบัติแห่งสหประชาชาติในวันที่ 17 พฤศจิกายน เมื่อมีการประกาศร้องขอ ประเทศหกประเทศได้แก่ ประเทศออสเตรเลีย ประเทศแคนาดา ประเทศจีน ประเทศญี่ปุ่น ประเทศเกาหลีใต้ และสหรัฐ ให้คำมั่นสัญญาว่าจะมอบเงินช่วยเหลือรวมเกือบ 510,000 ดอลลาร์สหรัฐในกองทุนรวม เกษตรกรรมทั่วทั้งจังหวัดสุราษฎร์ธานีได้รับผลกระทบอย่างมากในระยะยาวจากพายุไต้ฝุ่นเช่นกัน ในช่วงสี่ปีหลังจากพายุเกย์ ที่ดินที่ใช้ในการทำสวนผลไม้ ยางพารา และปาล์มน้ำมัน ลดลงจากร้อยละ 33.32 เหลือร้อยละ 30.53 นอกจากนี้ พื้นที่นาข้าวยังลดลงจากร้อยละ 22.96 เหลือร้อยละ 13.03
จากการสำรวจหลังพายุ (post-storm survey) พบว่าโรงเรียนที่เสียหายรุนแรงส่วนใหญ่มีการก่อสร้างอย่างไม่เหมาะสม และชั้นบนไม่ได้รับการออกแบบมาให้ทนความเร็วลมระดับพายุไต้ฝุ่น จากหลักเกณฑ์การสร้างอาคารในประเทศไทย มีข้อบังคับให้สิ่งก่อสร้างสามารถรับความดันจากลมได้ถึง 120 กิโลกรัมแรงต่อตารางเมตร (kgf/m2) หลายปีหลังพายุ วิศวกรดำเนินการศึกษาในพื้นที่ที่ได้รับผลกระทบหนักที่สุดจากพายุเพื่อกำหนดวิธีการสร้างบูรณะสิ่งก่อสร้างในประเทศอย่างดีที่สุด เนื่องจากสิ่งก่อสร้างที่ถูกทำลายจำนวนมากสร้างจากไม้ จึงมีการแนะนำให้ใช้คอนกรีตเสริมเหล็กแทน อาคารใหม่อาจมีอายุได้ถึง 50 ปีหากก่อสร้างอย่างเหมาะสม ส่วนอาคารที่ไม่ได้มาตรฐานจะต้องได้รับการซ่อมแซมภายในเวลาห้าปี
ประเทศอินเดีย
หลังพายุเคลื่อนตัวข้ามคาบสมุทรมลายู จากนั้นเคลื่อนผ่านหมู่เกาะอันดามันในวันที่ 6 พฤศจิกายน มีการสั่งยับยั้งการจราจรทางอากาศและทางน้ำในบริเวณนี้เพื่อเป็นมาตรการป้องกัน ลมที่พัดเร็วกว่า 120 กม./ชม. พัดเข้าถล่มเกาะนอร์ทอันดามัน ทำให้อาคารพังถล่มไปสองหลัง ไม่กี่วันก่อนพายุเกย์พัดขึ้นฝั่ง ทางการรัฐอานธรประเทศเริ่มอพยพประชาชนราว 50,000 คนตามแนวชายฝั่งและสะสมสิ่งของบรรเทาภัยพิบัติ มีการบังคับให้ประชาชนบางส่วนออกจากพื้นที่เสี่ยงภัยในอำเภอวิสาขปัตนัมและอำเภอศรีกากุล นักอุตุนิยมวิทยาท้องถิ่นเตือนว่าพายุนี้เทียบได้กับพายุไซโคลนที่รัฐอานธรประเทศ พ.ศ. 2520 ที่เป็นเหตุให้มีผู้เสียชีวิตกว่า 10,000 คน เมื่อพายุไต้ฝุ่นเกย์พัดถล่มชายฝั่งทางตอนใต้ของรัฐอานธรประเทศ พายุไต้ฝุ่นเกย์มีลมกระโชกขึ้นมีความเร็วลมที่ประมาณไว้ถึง 320 กม./ชม. ตลอดแนวชายฝั่ง น้ำขึ้นจากพายุสูง 3.5 เมตร (11 ฟุต) พัดเข้าท่วมแผ่นดินเข้าไปลึกมากที่สุด 3 กิโลเมตรจากชายฝั่ง และพัดพาสิ่งปลูกสร้างหลายแห่งไปด้วย
โครงเหล็กของหอถ่ายทอดสัญญาณคลื่นไมโครเวฟสูง 91 เมตรที่อยู่นอกนอกเมืองกาวาลีประมาณ 20 กิโลเมตรพังถล่มลงมาเนื่องจากต้องเผชิญกับความเร็วลมถึง 142 กม./ชม. การขนส่งและการสื่อสารทั่วทั้งภูมภาคถูกรบกวน บ้านเรือน 20,000 หลังถูกทำลายหรือได้รับความเสียหาย มีผลให้ประชาชนอย่างน้อย 100,000 คนไร้ที่อยู่อาศัย สิ่งก่อสร้างเกือบทุกหลังในเมืองอันนาการิปาเลมได้รับความเสียหายรุนแรงหรือถูกทำลาย นอกชายฝั่ง ชาวประมง 25 คนจมน้ำเสียชีวิตใกล้กับนครมาจิลิปัตนัม หลังจากเพิกเฉยคำเตือนให้กลับท่า ทั่วทั้งรัฐอานธรประเทศมีผู้เสียชีวิต 69 คน และมูลค่าความเสียหายจากพายุ 410 ล้านรูปี (25.3 ล้านดอลลาร์สหรัฐ) หลายเดือนหลังจากนั้น มีการสร้างที่พักคอนกรีตให้กับผู้ไร้ที่อยู่อาศัย
พระโกณฑัญญพุทธเจ้า
หลังจากพระศาสนาพระทีปังกรพุทธเจ้าอันตรธานไป เกิดแผ่นดินใหม่ที่ไม่มีพระสัมมาสัมพุทธเจ้า พระปัจเจกพุทธเจ้า พระอรหันตสาวก และพระเจ้าจักรพรรดิเลยอยู่ถึง 1 อสงไขยสุญกัป เรียกว่า เสละอสงไขย จากนั้นเกิดแผ่นดินใหม่ มีชื่อว่า สารกัป มีพระพุทธเจ้ามาเกิด 1 พระองค์ ชื่อ พระโกณฑัญญพุทธเจ้า
พระประวัติ
พระโกณฑัญญะพุทธเจ้า ประสูติเป็นโกณฑัญญะราชกุมาร ในราชวงศ์กษัตริย์แห่งรัมมวดีนคร พระราชบิดาทรงพระนามว่าพระเจ้าสุนันทะ และพระราชมารดาทรงพระนามว่าพระนางสุชาดา โกณฑัญญะราชกุมารทรงเกษมสำราญอยู่ 10,000 ปี ในปราสาท 3 หลัง ชื่อ รุจิปราสาท สุรุจิปราสาท และสุภะปราสาท มีพระมเหสีพระนามว่า รุจิเทวี และทรงมีสนมนารีแวดล้อมอีก 300,000 นาง วันหนึ่ง โกณฑัญญะราชกุมารทอดพระเนตรเห็นเทวทูตทั้งสี่ คือ คนแก่ คนเจ็บ คนตาย และนักบวช พระองค์จึงมีพระทัยน้อมไปทางบรรพชา เมื่อพระนางรุจิเทวีประสูติพระโอรส พระนามว่า วิชิตเสนะกุมาร จึงได้เสด็จออกบรรพชาด้วยราชรถเทียมม้า มีผู้ออกบรรพชาตามจำนวน 10 โกฏิ
โกณฑัญญะราชกุมารบำเพ็ญความเพียรอยู่ ณ บ้านสุนันทคาม เป็นเวลา 10 เดือน จนถึงวันเพ็ญเดือนวิสาขะ ทรงรับข้าวมธุปายาสจากนางยโสธราธิดาเศรษฐี และรับหญ้า 8 กำจากสุนันทะอาชีวก ปูลาดใต้ต้นสาละกัลยาณี (ต้นขานาง) เป็นโพธิบัลลังก์ ทรงชนะพระยามารและพลยักษ์นับอสงไขย และได้ตรัสรู้เป็นพระวิริยาธิกะสัมมาสัมพุทธเจ้าในคืนนั้น พระโกณฑัญญะพุทธเจ้าทรงแสดงปฐมเทศนา แก่พระภิกษุผู้บรรพชาตามจำนวน 10 โกฏิ ที่เทววัน กรุงอรุนธวดี ทำให้พระภิกษุ 10 โกฏินั้นสำเร็จเป็นพระอริยบุคล
ธรรมาภิสมัยในพุทธกาลของพระโกณฑัญญะพุทธเจ้าบังเกิดขึ้น 3 วาระ คือ
พระโกณฑัญญะพุทธเจ้า ทรงประชุมสาวกสันนิบาต 3 ครั้ง
พระโกณฑัญญะพุทธเจ้ามีพระสาวกองค์สำคัญ คือ
พระโกณฑัญญะพุทธเจ้ามีพระวรกายสูง 88 ศอก ปรินิพพานเมื่อพระชนมายุได้ 100,000 ปี ที่พระวิหารจันทาราม หลังจากนั้นพุทธศาสนาของพระองค์ก็ดำรงอยู่ต่อมานานถึง 100,000 ปี จึงอันตรธานไป
ความเกี่ยวข้องกับพระพุทธโคดม
ในสมัยของพระโกณฑัญญะพุทธเจ้า พระโพธิสัตว์ทรงเกิดเป็น พระเจ้าวิชิตาวีบรมจักรพรรดิ เมื่อพระจักรพรรดิได้พบพระพุทธเจ้า พระจักรพรรดิทรงศรัทธาเลื่อมใสกระทำการต้อนรับ แล้วได้ทรงบำเพ็ญมหาทานแด่พระพุทธองค์และพระภิกษุสงฆ์  เป็นเวลาตลอดไตรมาส พระโกณฑัญญะพุทธเจ้า ทรงกระทำพุทธพยากรณ์ว่า
"พระวิชิตาวีจักรพรรดิ์ ต่อไปในอนาคตจะตรัสรู้เป็นพระพุทธเจ้าเหมือนดั่งตถาคต ทรงพระนามว่า พระศรีศากยมุนีพุทธเจ้าเป็นที่เที่ยงแท้"
พระจักรพรรดิ์ทรงศรัทธาเลื่อมใส จึงทรงสละราชสมบัติ และทรงบรรพชาในสำนักของพุทธองค์ ทรงเล่าเรียนพระไตรปีฏก และทรงบำเพ็ญกรรมฐาน จนสำเร็จอภิญญา ครั้นเมื่อพระองค์สวรรคต ก็ทรงอุบัติเกิดเป็นพระพรหมบนพรหมโลก
สาธารณรัฐอัลไต
สาธารณรัฐอัลไต (Altai Republic ; Респу́блика Алта́й, ; Altai: Алтай Републик, Altay Republik) เป็นหนึ่งในหน่วยองค์ประกอบของประเทศรัสเซีย (สาธารณรัฐ) ทางด้านภูมิศาสตร์ ตั้งอยู่ในไซบีเรียตะวันตก ุรัสเซียส่วนที่อยู่ในทวีปเอเชีย ในเขตสหพันธ์ไซบีเรีย สาธารณรัฐอัลไตมีพื้นที่ 92600 km2 และมีประชากร 206,168 คน (ค.ศ. 2010) ถือเป็นสาธารณรัฐที่มีประชากรน้อยที่สุดของรัสเซียและในเขตสหพันธ์ไซบีเรีย
กอร์โน-อัลไตสค์เป็นเมืองหลวงและเป็นเมืองที่ใหญ่ที่สุดของสาธารณรัฐอัลไต
สาธารณรัฐอัลไตเป็นหนึ่งในสาธารณรัฐที่มีกลุ่มชาติพันธ์ุที่หลากหลาย ชื่อของสาธารณรัฐเพื่อแสดงถึงชนพื้นเมือง ชาวอัลไต ส่วนประชากรส่วนใหญ่เป็นกลุ่มชนเตอร์กิก 35% รวมถึงชาวรัสเซียมีประชากร 57% กลุ่มชาติพันธุ์ส่วนน้อย อาทิ ชาวคาซัค และกลุ่มชาติพันธุ์อื่นของเอเชียกลาง และชาวเยอรมัน ภาษาทางการของสาธารณรัฐอัลไต คือ ภาษารัสเซีย ภาษาคาซัค และภาษาอัลไต
รัฐธรรมนูญแห่งราชอาณาจักรไทย
รัฐธรรมนูญแห่งราชอาณาจักรไทย เป็นกฎหมายลำดับศักดิ์สูงสุดแห่งราชอาณาจักรไทย กฎหมายอื่นใดจะขัดหรือแย้งต่อรัฐธรรมนูญไม่ได้ รัฐธรรมนูญเป็นกฎหมายว่าด้วยการจัดระเบียบการปกครองของประเทศ ซึ่งตั้งแต่ พ.ศ. 2475 ประเทศไทยมีรัฐธรรมนูญแล้วทั้งสิ้น 20 ฉบับ รัฐธรรมนูญฉบับปัจจุบัน คือ รัฐธรรมนูญแห่งราชอาณาจักรไทย พุทธศักราช 2560 เป็นฉบับที่ 20
รัฐธรรมนูญไทยระบุว่าประเทศไทยมีรูปแบบรัฐเป็นราชาธิปไตยภายใต้รัฐธรรมนูญ และปกครองในระบอบประชาธิปไตยแบบรัฐสภา (เขียนว่า ประชาธิปไตยอันมีพระมหากษัตริย์ทรงเป็นประมุข) กำหนดให้มีการแบ่งแยกอำนาจระหว่างอำนาจนิติบัญญัติ บริหารและตุลาการ รัฐธรรมนูญแต่ละฉบับกำหนดให้ผู้แทนราษฎรและสมาชิกวุฒิสภามาจากการเลือกตั้งและการแต่งตั้งแตกต่างกันไป เช่นเดียวกับพระราชอำนาจของพระมหากษัตริย์
รัฐธรรมนูญแห่งราชอาณาจักรไทย 20 ฉบับ เคยผ่านการแก้ไขสำเร็จมาแล้ว 22 ครั้ง
ต่อมาในปี พ.ศ. 2564ได้มีการประกาศรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ 1) พุทธศักราช 2564 นับเป็นการแก้ไขครั้งที่ 23
ศาลรัฐธรรมนูญเป็นองค์กรหลักที่ทำหน้าที่ตีความรัฐธรรมนูญและวินิจฉัยข้อขัดแย้งข้อพิพาทที่เกี่ยวข้องกับรัฐธรรมนูญ ''
ภาพรวม
ในวิชากฎหมาย แนวคิดประชาธิปไตยตะวันตกได้ถ่ายทอดอยู่ในรูปแบบของทฤษฎีกฎหมายที่เรียก รัฐธรรมนูญนิยม (constitutionalism) ซึ่งตั้งอยู่บนหลักการสามประการ คือ การรับรองสิทธิเสรีภาพของประชาชน การตรวจสอบการใช้อำนาจรัฐ และการเสริมสร้างเสถียรภาพและประสิทธิภาพให้กับรัฐบาล รัฐธรรมนูญของไทยหลายฉบับได้ยอมรับแนวคิดดังกล่าวและนำมาเป็นเจตนารมณ์แห่งรัฐ ธรรมนูญในการกำหนดกรอบในการตราบทบัญญัติของรัฐธรรมนูญหลายฉบับ เช่น รัฐธรรมนูญแห่งราชอาณาจักรไทย พุทธศักราช 2517 รัฐธรรมนูญแห่งราชอาณาจักรไทย พุทธศักราช 2540 เป็นต้น โดยเฉพาะรัฐธรรมนูญแห่งราชอาณาจักรไทย พุทธศักราช 2540 ได้บัญญัติอย่างชัดแจ้งถึงหลักการดังกล่าวในคำปรารภของรัฐธรรมนูญ
พระราชอำนาจ
พระราชอำนาจเปลี่ยนแปลงไปตามรัฐธรรมนูญแต่ละฉบับอัน
รัฐธรรมนูญปี 2490 และ 2492 มีการเพิ่มพระราชอำนาจอย่างสำคัญ เช่น พระมหากษัตริย์สามารถแต่งตั้งและถอดถอนนายกรัฐมนตรี ฝ่ายบริหารต้องรับผิดชอบต่อพระมหากษัตริย์ ทรงสามารถแต่งตั้งสมาชิกสภาผู้แทนราษฎรได้กึ่งหนึ่ง
รายชื่อ
รัฐธรรมนูญฉบับแรกของไทยชื่อว่า “พระราชบัญญัติธรรมนูญการปกครองแผ่นดินสยามชั่วคราว พุทธศักราช 2475” จากนั้น ราชอาณาจักรไทยก็ได้ประกาศใช้รัฐธรรมนูญมาตามลำดับ ดังนี้
การแบ่งกลุ่มรัฐธรรมนูญ
หากแบ่งกลุ่มรัฐธรรมนูญด้วยการวัดที่ระดับการเลือกสมาชิกสภานิติบัญญัติ จะสามารถแบ่งได้เป็นสามกลุ่มดังนี้
ข้อวิจารณ์
รัฐธรรมนูญแห่งราชอาณาจักรไทยบางฉบับมีการให้อำนาจฝ่ายบริหารโดยไม่มีการถ่วงดุล ทำให้ฝ่ายบริหารมีความเฉียบขาดในการจัดการเรื่องต่าง ๆ ด้วยตนเอง ซึ่งอาจทำให้เกิดความฉับไวในการแก้ไขปัญหาเร่งด่วน แต่ก็นำมาซึ่งการใช้อำนาจรัฐในทางที่ผิดโดยมีการสั่งลงโทษประหารชีวิตผู้บริสุทธิ์ไปแล้วเป็นจำนวนมาก มีรัฐธรรมนูญแห่งราชอาณาจักรไทยถึง 4 ฉบับที่มีบทบัญญัติดังกล่าว ซึ่งในฉบับต่อๆ มานั้นหมายเลขมาตราได้เลื่อนไป แต่ผู้คนก็ยังนิยมกล่าวถึงกรณีการใช้อำนาจเด็ดขาดของนายกรัฐมนตรีว่า "ใช้อำนาจตามมาตรา 17"
ซึ่งมีบทบัญญัติดังนี้ "มาตรา ๑๗ ในกรณีที่นายกรัฐมนตรีเห็นเป็นการจำเป็นเพื่อประโยชน์ในการป้องกัน ระงับหรือปราบปรามการกระทำอันเป็นการบ่อนทำลายความมั่นคงของราชอาณาจักร ราชบัลลังก์ เศรษฐกิจของประเทศ หรือราชการแผ่นดิน หรือการกระทำอันเป็นการก่อกวนหรือคุกคามความสงบเรียบร้อยหรือศีลธรรมอันดี ของประชาชน หรือการกระทำอันเป็นการทำลายทรัพยากรของประเทศ หรือเป็นการบั่นทอนสุขภาพอนามัยของประชาชนทั้งนี้ ไม่ว่าจะเกิดขึ้นก่อนหรือหลังวันใช้ธรรมนูญการปกครองนี้และไม่ว่าจะเกิดขึ้น ภายในหรือภายนอกราชอาณาจักร ให้นายกรัฐมนตรีโดยความเห็นชอบของคณะรัฐมนตรีและของสภานโยบายแห่งชาติ มีอำนาจสั่งการหรือกระทำการใดๆ ได้ และให้ถือว่าคำสั่งหรือการกระทำของนายกรัฐมนตรีรวมทั้งการปฏิบัติตามคำสั่ง ดังกล่าวเป็นคำสั่งหรือการกระทำหรือการปฏิบัติที่ชอบด้วยกฎหมาย เมื่อนายกรัฐมนตรีได้สั่งการหรือกระทำ การใดไปตามวรรคหนึ่งแล้ว ให้ นายกรัฐมนตรีแจ้งให้สภานิติบัญญัติแห่งชาติทราบ"
กรณีการใช้อำนาจตามมาตรา 17 เช่น
รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 มาตรา 44 ให้อำนาจแก่หัวหน้าคณะรักษาความสงบแห่งชาติเหนืออำนาจของฝ่ายบริหาร นิติบัญญัติ และตุลาการซึ่งคล้ายคลึงกับธรรมนูญการปกครองราชอาณาจักร พุทธศักราช 2502 มาตรา 17 และมาตรา 48 ซึ่งนิรโทษกรรมความผิดของทหารทั้งในอดีตและอนาคต จนถูกวิจารณ์ และรัฐธรรมนูญแห่งราชอาณาจักรไทย พุทธศักราช 2560 มาตรา 265 ซึ่งยังคงใช้บทบัญญัติมาตรา 44 ของรัฐธรรมนูญฉบับชั่วคราว จนกว่าคณะรัฐมนตรีชุดใหม่ภายหลังการการเลือกตั้งทั่วไปจะเข้ารับหน้าที่
Г
อักษรนี้มีพัฒนาการโดยตรงมาจากอักษรกรีก แกมมา และ Г ทั้งตัวใหญ่และตัวเล็ก จะมีรูปร่างเหมือนแกมมาตัวใหญ่ ชื่อเดิมของอักษรนี้คือ glagoli และมีค่าเท่ากับ 3 ในเลขซีริลลิก
ในมาตรฐานของภาษาเซอร์เบีย ภาษาบัลแกเรีย และภาษามาซิโดเนีย อักษร Г จะออกเสียงเป็น // เหมือนกับ g ของคำว่า go ในภาษาอังกฤษ หรือ ก ในภาษาไทย
ในภาษารัสเซียก็อ่านเป็น // เช่นกัน ยกเว้นเมื่อปรากฏท้ายคำจะเป็น // ที่ไร้เสียง (สะกดด้วย ก) หรือออกเสียงเป็น // ก่อนเสียงสระเพดานแข็ง มีอยู่น้อยคำที่อักษรนี้ปรากฏอยู่ตรงกลางแล้วออกเสียงเป็น // เช่น ураган urakan อูราคัน หมายถึง เฮอร์ริเคน
ในภาษายูเครนและภาษาเบลารุส จะเรียกอักษรนี้ว่า He ใช้แทนเสียงเสียดแทรกในลำคอ // ไม่เหมือนเสียง h ของภาษาอังกฤษ
สำหรับภาษายูเครนนั้น เสียง // นั้นหาที่ใช้ได้น้อย แต่เมื่อต้องการใช้จะเปลี่ยนรูปเขียนเป็น Ge with upturn (Ґ, ґ) แทน ส่วนภาษาเบลารุส แม้อักษร Г จะมีใช้บ่อย เพื่อแทนคำที่ยืมมาจากภาษาโปแลนด์และภาษารัสเซีย แต่ในช่วงคริสต์ศตวรรษที่ 20 การใช้เสียงนี้ในภาษาก็ได้หมดความสำคัญไป การเพิ่มตัวอักษร Г ลงในภาษาเบลารุสยังคงได้รับการยอมรับเฉพาะนักภาษาศาสตร์บางท่าน แต่ยังไม่ประกาศใช้อย่างเป็นทางการ
ล้วน ควันธรรม
ล้วน ควันธรรม เป็นนักร้อง และนักแต่งเพลง เป็นนักเขียนบทและเป็นผู้จัดละครวิทยุ
ประวัติ
ครูล้วน ควันธรรม เกิดเมื่อวันที่ 24 ธันวาคม พ.ศ. 2455 ที่จังหวัดธนบุรี (ฝั่งธนบุรีของกรุงเทพมหานครในปัจจุบัน) เป็นบุตรของนายลายและนางเฟื่อง ควันธรรม จบการศึกษาจากโรงเรียนอัสสัมชัญบางรัก และโรงเรียนเซนต์คาเบรียล สมรสกับ นันทา พันธุ์พฤกษ์ เมื่อ พ.ศ. 2499 มีบุตร-ธิดา 6 คน หนึ่งในนั้นคือ หมึก-โรจ ควันธรรม ดีเจเพลงสากลชื่อดัง
ในวัยเด็กครูล้วนฝึกฝนการร้องเพลงและเล่นดนตรี จากการซื้อแผ่นเสียงของนักร้องมีชื่อเสียงมาฝึกฝนด้วยตนเอง ต่อมาได้ศึกษาการเรียนโน้ตสากลจาก "ครูสริ ยงยุทธ" นักดนตรีวงสุนทราภรณ์ และเริ่มแต่งเพลงตั้งแต่นั้น เพลงแรกที่แต่งคือเพลง "วิมานในฝัน" เมื่อ พ.ศ. 2477
พ.ศ. 2482 หลวงสุขุมนัยประดิษฐก่อตั้งวงดนตรีกรมโฆษณาการ และรับสมัครนักร้อง ท่านเข้ามาสมัครและได้เป็นนักร้องรุ่นแรกของวง ซึ่งประกอบด้วย รุจี อุทัยกร, มัณฑนา โมรากุล, และล้วน ควันธรรม   จนกระทั่งหลังสงครามโลกครั้งที่ 2 ท่านจึงลาออกจากราชการ แล้วตั้งวงดนตรีแชมเบอร์มิวสิก ขนาดสี่คน เล่นที่ศาลาเฉลิมกรุง และตระเวนเล่นตามวิกต่างๆ ในช่วงหลังของชีวิต ครูล้วน ควันธรรม จัดตั้งโรงเรียนประสาทพร ขึ้นที่จังหวัดนนทบุรีและจัดทำรายการวิทยุกระจายเสียงและโทรทัศน์ เกี่ยวกับการร้องเพลงและการอนุรักษ์ภาษาไทย โดยใช้นามว่า "ลุงพร" ประจำที่สถานีวิทยุกรมประชาสัมพันธ์  ครูล้วนมีลูกศิษย์ลูกหาหลายท่าน ที่มีชื่อเสียงคือชาลี อินทรวิจิตร และ ชรินทร์ นันทนาคร
ครูล้วน ควันธรรม เสียชีวิตเมื่อวันที่ 27 มกราคม พ.ศ. 2522 อายุได้ 67 ปี
ผลงานเพลง
นอกจากผลงานแต่งเพลงแล้ว เนื่องจากภรรยาของท่านเป็นคนใต้ ท่านจึงผู้ประยุกต์เพลงเชิดหนังตะลุงของทางใต้ให้เข้ากับจังหวะเพลงสากล เรียกว่าจังหวะ "ตะลุงเทมโป้"
โรลีน สเตราส์
โรลีน สเตราส์ (Rolene Strauss; เกิดเมื่อวันที่ 22 เมษายน ค.ศ. 1992) เป็นนางงามและนางแบบชาวแอฟริกาใต้ ผู้ได้รับตำแหน่งมิสแอฟริกาใต้ 2014 และมิสเวิลด์ 2014 โดยเป็นผู้ชนะคนที่สองจากประเทศแอฟริกาใต้
ประวัติ
โรลีนเกิดเมื่อวันที่ 22 เมษายน ค.ศ. 1992 ในจังหวัดพูมาลังกา ประเทศแอฟริกาใต้ บิดาของเธอเป็นแพทย์ และมารดาเป็นพยาบาล
ปัจจุบัน โรลีนจบการศึกษาจากคณะแพทย์ศาสตร์  มหาวิทยาลัยฟรีสเตต
การประกวด
โรลีนในอายุ 15 ปี ได้เคยเข้าร่วมประกวด Elite Model Look  ซึ่งเป็นการประกวดระดับนานาชาติ  และเธอก็ได้รับชนะไป ในการประกวด  Elite Model Look International 2007  เธอได้ผ่านเข้ารอบ 15 คนสุดท้าย  โดยผู้ชนะในปีนั้นคือ Jennifer Messelier
ในปี ค.ศ. 2011 โรลีนได้เข้าร่วมการประกวด มิสแอฟริกาใต้ 2011 และผ่านเข้ารอบ 5 คนสุดท้าย โดยผู้ชนะในการประกวดคือ เมลินดา แบม สองปีต่อมา เธอกลับมาเข้าร่วมการประกวดมิสแอฟริกาใต้ 2014 ที่ซันซิตีซูเปอร์โบว์ล และได้เป็นผู้ชนะการประกวด ได้รับตำแหน่งมิสแอฟริกาใต้ 2014 เป็นตัวแทนประเทศแอฟริกาใต้ เข้าร่วมการประกวดมิสเวิลด์ 2014
ในเดือนธันวาคม ค.ศ. 2014 โรลีนได้เข้าร่วมการประกวดมิสเวิลด์ 2014 ที่กรุงลอนดอน และได้รับตำแหน่งมิสเวิลด์ 2014 โดยเธอเป็นตัวแทนจากประเทศแอฟริกาใต้คนที่ 3 ที่ได้รับตำแหน่งมิสเวิลด์
น้ำป่า
น้ำป่า หรือ น้ำท่วมฉับพลัน (flash flood) คือน้ำท่วมที่เกิดขึ้นอย่างรวดเร็วมากในบริเวณที่ลุ่มต่ำ ในแม่น้ำ ลำธารหรือร่องน้ำที่เกิดจากฝนที่ตกหนักมากติดต่อกันหรือจากพายุฝนที่เกิดซ้ำที่เดิมหลายครั้ง น้ำป่าอาจเกิดจากที่สิ่งปลูกสร้างโดยมนุษย์ เช่น เขื่อนหรือฝายพังทลาย
โทนี บาร์ตัน
แอนโทนี เอ็ดเวิร์ด บาร์ตัน (Anthony Edward Barton; 5 เมษายน ค.ศ. 1937 - 20 สิงหาคม ค.ศ. 1993) เป็นนักฟุตบอล เล่นในตำแหน่งปีกขวา และผู้จัดการทีมชาวอังกฤษ เขาเกิดในซัตตัน, เซอร์เรย์ และคุมทีมแอสตันวิลลา จนประสบความสำเร็จในยูโรเปียนคัพ นัดชิงชนะเลิศ 1982 สามเดือนหลังจากคุมทีม ตามด้วยการเอาชนะบาร์เซโลนาซึ่งเป็นแชมป์ยูฟ่าคัพในยูโรเปียนซูเปอร์คัพ 1982
พรหมพิริยะ ทองพุทธรักษ์
พรหมพิริยะ ทองพุทธรักษ์ (ชื่อเล่น:ปาแปง) (เกิดเมื่อวันที่ 18 กุมภาพันธ์ พ.ศ. 2536) เป็นนักแสดงชาวไทย ปัจจุบันเขาเป็นนักแสดงสังกัดจีเอ็มเอ็ม 25
ประวัติ
เขาเริ่มเข้าสู่วงการบันเทิงไทยเริ่มเข้าเวทีจากการประกวดดัชชี่บอยแอนด์เกิร์ลเมื่อในปี 2556 เขาได้ร่วมถ่ายแบบและโฆษณาต่าง ๆ ภายหลังเมื่อในปี 2557 เขาได้ลงนามสัญญาเป็นนักแสดงในสังกัดสถานีช่อง 7 เอชดีและในเมื่อในปี 2558 เขามีผลงานละครเรื่อง ครอบครัวตึ๋งหนืดตืดขั้นเทพ, พญาโศก, ทอง 10, หักลิ้นช้าง และ เกิดเป็นกา เป็นต้น ปัจจุบันเขารับงานละครเรื่อยมาและเป็นที่รู้จักในฐานะนักแสดงชาวไทย
เมื่อในปี 2560 เขามีผลงานละครเรื่อง สารวัตรแม่ลูกอ่อน เป็นที่รู้จักกันในบทบาท ร.ต.อ.ก่อเกียรติ หรือ ผู้กองก่อเกียรติ โดยมีผู้ติดตามให้การตอบรับเป็นอย่างอีกคั่งทำให้ละครเรื่องนี้ประสบความสำเร็จไปอย่างราบรื่นด้วย
เมื่อในปี 2562 เขามีผลงานละครเรื่อง สวยซ่อนคม เป็นที่รู้จักกันในบทบาท ประพนธ์ โดยมีผู้ติดตามให้การตอบรับเป็นอย่างดี ขณะที่ละครเรื่องนี้กำลังออกอากาศ
ทรีคัลเลอรส์
ภาพยนตร์ไตรภาค ทรี คัลเลอร์ส (Trois couleurs, Three Colours, Trzy kolory) เป็นภาพยนตร์สามเรื่อง ที่กำกับโดยคริสซ์ตอฟ เคียสลอฟสกี้ (Krzysztof Kieślowski) ผู้กำกับชาวโปแลนด์ ในปี พ.ศ. 2536 โดยเนื้อหาในแต่ละภาค มีเค้าโครงมาจาก สีธงชาติฝรั่งเศส และคำขวัญประจำชาติของสาธารณรัฐฝรั่งเศส คือ "เสรีภาพ เสมอภาค ภราดรภาพ"  ภาพยนตร์ทั้งสามภาค  มี 2 ภาค พูดภาษาฝรั่งเศส และอีกภาคหนึ่ง พูดภาษาโปแลนด์
น้ำป่า
สาเหตุ
สาเหตุของน้ำป่าเกิดจากการอิ่มตัวของพื้นดินจากฝนที่ตกมากเกินขีดความสามารถในการดูดซับน้ำ ทำให้ปริมาณของน้ำฝนที่ตกลงมาทั้งหมดไหลไปตามผิวพื้นดินจากที่เคยถูกซึมซับไว้ได้ น้ำจะรวมตัวไหลสู่ที่ต่ำอย่างรวดเร็ว ในระหว่างทางก็จะมีน้ำป่าส่วนอื่นเพิ่มปริมาณสมทบทลักลงไปตามร่องน้ำอย่างรวดเร็ว ยิ่งชันและมีพื้นที่รับน้ำมาก ก็ยิ่งมีความเร็วและพลังที่รุนแรงมากขึ้น ผลที่ตามมาคือการเพิ่มระดับน้ำตามทางน้ำอย่างรวดเร็วนับเป็นวินาทีจนอพยพหนีไม่ทัน น้ำป่าอาจเกิดได้จากเหตุอื่น เช่นการอุดขวางทางน้ำโดยก้อนน้ำแข็งในประเทศเขตหนาว หรืออาจเกิดจากการแตกร้าวพังทลายของเขื่อนกั้นน้ำดังกล่าวมาแล้ว ซึ่งเป็นปรากฏการณ์ที่เกิดขึ้นบ่อยครั้งในประเทศต่างๆ
ทรีคัลเลอรส์
ภาพยนตร์ทั้งสามภาค เขียนบทโดย คริสซ์ตอฟ เคียสลอฟสกี้ ร่วมกับ คริสซ์ตอฟ พิซซิวิคซ์ (Krzysztof Piesiewicz) เป็นภาพยนตร์เรื่องสุดท้ายของเคียสลอฟสกี้ ก่อนจะเสียชีวิตในปี พ.ศ. 2539
น้ำป่า
มาตรการหลีกเลี่ยง
มาตรการป้องกันน้ำป่าได้แก่การไม่เข้าไปทำกิจกรรมในทางน้ำธรรมชาติ โดยเฉพาะในฤดูฝน หากสังเกตเห็นว่าอาจมีฝนตกบนภูเขาให้รีบย้ายขึ้นที่สูงไว้ก่อน ในกรณีที่นำป่าเริ่มหลากลงมา แม้แลดูว่ายังตื้นเดินลุยหรือขับรถข้ามโดยง่าย ก็อย่าเสี่ยง จงหลีกเลี่ยงรีบหันกลับขึ้นที่สูงอย่างรวดเร็วไว้ก่อนเพราะน้ำป่าประมาทมิได้
น้ำป่ามีอันตรายสูงยิ่งเนื่องจากเป็นการเกิดตามธรรมชาติโดยกะทันหันทันทีทันใด การนั่งอยู่ในรถเก๋งปิดกระจกเพราะเกิดความมั่นใจว่าปลอดภัยกว่าไม่อาจช่วยอะไรได้ รถจะลอยและถูกพัดพาไปอย่างรวดเร็ว ในต่างประเทศ การเสียชีวิตจากน้ำป่ามากกว่าครึ่งนั่งอยู่ในรถที่พยายามแล่นข้ามทางน้ำป่าที่ดูไม่ลึกมาก ระดับน้ำป่าที่สูงเพียง 15 เซนติเมตร สามารถพัดรถเก๋งขนาดย่อมไหลไปได้อย่างไม่น่าเชื่อ
ความเสียหาย
ในสหรัฐอเมริกามีผู้เสียชีวิตจากน้ำป่าเฉลี่ยปีละ 127 คน มากกว่าการถูกฟ้าผ่าตาย (73 คน) ทะเลทรายฝั่งตะวันตกเฉียงใต้ของสหรัฐมีอันตรายมากที่สุดสำหรับรถยนต์ เนื่องจากเป็นที่แห้งแล้งห่างไกล ถนนที่สร้างตัดไปมาจึงไม่มีรางระบายน้ำหรือสะพาน จึงเป็นที่น่าทึ่งบ่อยครั้งว่า หลังฝนตกหนักเพียงไม่กี่นาที จู่ๆ ก็เกิดแม่น้ำขึ้นรอบๆ รถที่กำลังแล่นอยู่
ประเทศไทยอยู่ในเขตร้อนชื้น มีพืชพรรณขึ้นปกคลุมป่าบนภูเขาหนาแน่นจึงดูดซับน้ำฝนที่ตกหนักไว้ได้มาก แต่การบุกรุกแผ้วถางป่าในช่วงกึ่งศตวรรษที่ผ่านมา ทำให้ขีดความสามารถในการซับน้ำน้อยลง น้ำป่าน้ำหลากจึงเกิดบ่อยครั้งมากขึ้น นอกจากนี้การตั้งถิ่นฐานของประชากรในลักษณะของชุมชนเกิดขึ้นกระจายตัวบนทางน้ำหลากมากขึ้น มีส่วนทำให้ความเสียหายต่อชีวิตและทรัพย์สินเพิ่มและขึ้นรุนแรงมากขึ้นทุกปี
ความเสียหายในประเทศไทย
ในช่วง 26 ปีที่ผ่านมาเหตุการณ์น้ำป่าแผ่นดินถล่มที่บ้านกระทูนเหนือ อำเภอพิปูน จังหวัดนครศรีธรรมราช (วันที่ 22 พฤศจิกายน พ.ศ. 2531) ทำให้มีผู้บาดเจ็บและตายมากกว่า 230 คนบ้านเรือนเสียหายกว่า 1,500 หลัง มูลค่าเสียหายมากกว่า 1,000 ล้านบาท ที่บ้านน้ำก้อ อำเภอหล่มสัก จังหวัดเพชรบูรณ์ (11 สิงหาคม พ.ศ. 2544) มีผู้เสียชีวิตและสูญหาย 140 คน บ้านเรือนพังทลาย และเสียหาย 599 หลัง ค่าเสียหาย 650 ล้านบาท และที่เพิ่งเกิดขึ้นที่ภาคเหนือพร้อมกันหลายจังหวัดเมื่อวันที่ 23 พฤษภาคม พ.ศ. 2549 คาดว่าอาจมีผู้บาดเจ็บ สูญหายและเสียชีวิตมากถึง 100 คน ทั้งนี้ยังไม่นับความเสียหายของทรัพย์สินและการแตกร้าวของครอบครัวของผู้เสียชีวิต ตัวเลขของกรมทรัพยากรธรณีบ่งชี้ว่า ประเทศไทยมีพื้นที่เสี่ยงต่อน้ำป่ามากถึง 1,940 หมู่บ้าน ใน 250 อำเภอ ใน 51 จังหวัด ซึ่งเป็นกรณีคล้ายคลึงกับเหตุการณ์น้ำป่าคร่าชีวิตนักท่องเที่ยวที่ธารน้ำตกสาริกา อุทยานแห่งชาติวังตะไคร้ จังหวัดนครนายกเมื่อวันที่ 25 กันยายน พ.ศ. 2537 เวลาประมาณ 14.00 น. ซึ่งมีผู้เสียชีวิต 21 คน
ล่าสุดเมื่อวันที่ 14 เมษายน พ.ศ. 2550 เวลาประมาณ 15.20 น. ได้เกิดน้ำป่าฉับพลันไหลหลากลงจากเทือกเขาบรรทัดสู่น้ำตกสายรุ้ง น้ำตกไพรสวรรค์ และน้ำตกลำปลอก อำเภอย่านตาขาว จังหวัดตรัง ทำให้มีผู้เสียชีวิตมากถึง 38 คนและบาดเจ็บอีกจำนวนมากก
การป้องกันด้วยการออกกฎหมาย
น้ำป่าเป็นภัยพิบัติธรรมชาติที่สามารถบ่งชี้พื้นที่ที่มีศักยภาพที่จะเกิดได้แน่นอน การกำหนดพื้นที่บริเวณทางน้ำป่าและน้ำหลากที่รุนแรงจากระดับมากถึงน้อยเป็นสิ่งที่ทำได้ง่าย ชัดเจน แม่นยำและมีราคาถูกโดยการใช้เทคโนโลยีภาพถ่ายดาวเทียมและระบบสารสนเทศภูมิศาสตร์ (จีไอเอส) ที่มีใช้กันโดยทั่วไป ปัญหาของประเทศไทยในปัจจุบัน โดยเฉพาะในส่วนของภาครัฐฯ และฝ่ายนิติบัญญัติคือการขาดความตระหนักและการให้ความสำคัญในด้านนี้ ถึงแม้กรมทรัพยากรธรณี กระทรวงทรัพยากรธรรมชาติและสิ่งแวดล้อมจะได้จัดทำแผนที่พื้นที่เสี่ยงต่อพิบัติภัยดินถล่มไว้บ้างแล้ว ก็ยังไม่มีการตรากฎหมายและนโยบายการตั้งถิ่นฐานระดับชาติที่เน้นการอนุรักษ์ทรัพยากรธรรมชาติ และระบบนิเวศในบริเวณนอกเขตเมืองที่ไม่ใช่อุทยานแห่งชาติหรือเขตสงวนพันธุ์สัตว์ป่า
ส่วนในเขตเมืองที่เป็นทางน้ำหลากและพื้นที่น้ำท่วม เช่น หาดใหญ่ เชียงใหม่ และเกือบทุกเมืองที่ถูกน้ำท่วมเป็นประจำนั้นเกณฑ์ที่นักผังเมืองนำมาพิจารณาในการกำหนดเขตการใช้ที่ดินมักเน้นปัจจัยด้านเศรษฐกิจ-สังคม และทางรัฐศาสตร์หรือการเมือง ไม่ใช้หลักการพื้นที่พิบัติจากภัยธรรมชาติมาเป็นเกณฑ์ (planning criteria)ปรากฏการณ์นี้เกิดขึ้นแม้ในการวางผังการใช้ที่ดินในพื้นที่ที่ถูกคลื่นสึนามิทำลายครั้งใหญ่ที่สุดเมื่อปลายปี พ.ศ. 2547
โทนี บาร์ตัน
อาชีพนักฟุตบอล
โทนี บาร์ตัน เริ่มต้นอาชีพการค้าแข้งกับฟูลัมในฐานะนักฟุตบอลเยาวชน หลังจากเล่นให้ซัตตันยูไนเต็ดสโมสรในบ้านเกิดของเขาด้วยสัญญายืมตัว เขาก็ผันตัวเป็นนักฟุตบอลอาชีพกับฟูลัมในเดือนพฤษภาคม ค.ศ. 1954 เขาทำไป 8 ประตูจาก 49 นัดให้กับฟูลัม
เขาย้ายไปนอตทิงแฮมฟอเรสต์ในเดือนธันวาคม ค.ศ. 1959 แต่ไม่ประสบความสำเร็จ โดยลงเล่นเพียง 22 นัด (ยิงได้เพียงประตูเดียว) ต่อมาย้ายไปพอร์ตสมัทในเดือนธันวาคม ค.ศ. 1961 ซึ่งต่อมาเขาได้เป็นผู้เล่น-ผู้จัดการทีม หลังจากแขวนสตั๊ด (รองเท้าฟุตบอล, เลิกเล่นฟุตบอล) โดยลงเล่นไป 130 นัดและทำได้ 34 ประตูให้กับพอร์ตสมัท เขายังคงอยู่ในตำแหน่งสตาฟฟ์โค้ชของสโมสร
อาชีพโค้ชและผู้จัดการทีม
ต่อมาเขาได้เข้าร่วมทีมสตาฟฟ์โค้ชที่แอสตันวิลลา และกลายเป็นผู้ช่วยผู้จัดการทีมของรอน ซอนเดอส์ ในปี ค.ศ. 1980 วิลล่าคว้าแชมป์ดิวิชัน 1 ในปี ค.ศ. 1981 (แชมป์ลีกครั้งแรกของพวกเขาในรอบ 71 ปี) และบาร์ตันได้รับการเลื่อนตำแหน่งเป็นผู้จัดการทีมในเดือนกุมภาพันธ์ ค.ศ. 1982 หลังจากซอนนเดอส์ลาออก
ปิมปรี-จิญจวัฑ
ปิมปรี-จิญจวัฑ (อักษรโรมัน: Pimpri Chinchwad) เป็นนครปริมณฑลบนขอบทางเหนือของนครปูเณ รัฐมหาราษฏระ ประเทศอินเดีย ตั้งอยู่ที่ความสูงจากระดับน้ำทะเล 590 เมตร (1,940 ฟุต) ปิมปรี-จิญจวัฑเป็นที่รู้จักจากอุตสาหกรรมรถยนต์และเทคโนโลยีสารสนเทศ
อ็องนาต็องด็องเซปา
"อ็องนาต็องด็องเซปา" ขึ้นอันดับสูงสุดที่ 10 ในชาร์ตเบลเยี่ยมวอลโลนีแอร์เพล
เพลงนี้ได้บรรจุลงในอัลบั้ม องเนอช็องช์ปา แบบกล่องยาวในปี พ.ศ. 2548
รูปแบบและรายชื่อเพลง
ซิงเกิลวิทยุ 1 เพลง (ยุโรป)
บริเตนใหญ่
บริเตนใหญ่ (Great Britain) เป็นเกาะที่ใหญ่ที่สุดในหมู่เกาะบริติช ตั้งอยู่ทางตะวันตกเฉียงเหนือของยุโรปภาคพื้นทวีป โดยมีเกาะไอร์แลนด์ตั้งอยู่ทางตะวันตก เกาะบริเตนใหญ่เป็นเกาะที่ใหญ่ที่สุดในทวีปยุโรป และเป็นเกาะที่ใหญ่เป็นอันดับเก้าของโลก ล้อมรอบด้วยเกาะเล็กนับร้อยเกาะ บริเตนใหญ่เนื้อที่ส่วนใหญ่ของสหราชอาณาจักร เป็นที่ตั้งของอังกฤษ สกอตแลนด์ และเวลส์ บริเตนใหญ่เป็นเกาะที่มีประชากรมากที่สุดเป็นอันดับสามของโลก รองจากเกาะชวาและเกาะฮนชู
ชิบะ ไคเอ็น
ชิบะ ไคเอ็น ตัวละครในการ์ตูนญี่ปุ่นเรื่องเทพมรณะ (ฺBLEACH) เป็นยมทูต รองหัวหน้าหน่วย 13 แห่ง "13 หน่วยพิทักษ์"
ลักษณ์/อุปนิสัย
ชิบะ ไคเอ็น เป็นตัวละครที่ออกแนวนักเลงนิดๆ หน้าตาของเขาเกือบจะเหมือนกับ "คุโรซากิ อิจิโกะ" แต่มีผมสีดำ นอกจากนี้นิสัยของทั้งคู่ยังคล้ายกันจนน่าประหลาดด้วย แม้เขาออกจะเป็นคนง่ายๆและเหมือนจะชอบทำตามใจตนเอง แต่ก็อ่อนโยนในหลายๆครั้งเช่นกัน และที่สำคัญคือเขาจะให้ความเอาใจใส่กับ"คุจิกิ ลูเคีย"มากเป็นพิเศษ ที่หน้าของชิบะ ไคเอ็น เหมือนกับคุโรซากิ อิจิโกะ นั้นเพราะพ่อของอิจิโกะ คุโรซากิ อิชชิน เป็นคนของตระกูลชิบะ
ประวัติ
แต่เมื่อภรรยาของเขาถูกฆ่าโดยฮอลโล่ว์ ทำให้เขาตามล่าฮอลโล่ว์ตนนั้นจนตนเองต้องเสียท่าโดนทำลายดาบฟันวิญญาณและโดนฮอลโลว์ตนนั้นเข้าสิงและเข้าทำร้ายลูเคียกับอุคิทาเกะ และในที่สุดเขาก็ต้องสิ้นชีพด้วยน้ำมือของลูเคียไปพร้อมกับฮอลโล่ว์ในตัวของเขา ทำให้ตำแหน่งรองหัวหน้าของหน่วย 13 ว่างลงไป
ภาคโซลโซไซตี้
ไคเอ็นปรากฏในความคิดของ"คุจิกิ เบียคุยะ"ในช่วงหลังจากที่การต่อสู้กับคุโรซากิ อิจิโกะจบสิ้นลงด้วย ทำให้เขารู้สึกตัวได้ถึงการกระทำของตนและได้ปรากฏอีกครั้งในความคิดของ"คุจิกิ ลูเคีย"ตอนที่กำลังจะโดนประหาร
ภาคฮูเอโก้มุนโด้
ไคเอ็นปรากฏตัวในคราบของการพรางตัวแทนของอาร์โรนีโร่ อัลลูเอรี่ เอสปาด้าลำดับที่ 9 และปรากฏในรูปของความทรงจำของลูเคีย โดยในความทรงจำของลูเคียไคเอ็นได้พูดคำหนึ่งเพื่อเตือนสติลูเคียจนทำให้เธอตาสว่าง
เกร็ด
護廷十三隊 Kaien Shiba
แดนชำระ
แดนชำระ (Purgatory) หรือไฟชำระ คือ สภาวะหรือขั้นตอนที่วิญญาณได้รับการชำระให้บริสุทธิ์หรือการลงโทษชั่วคราว เป็นที่เชื่อกันว่าดวงวิญญาณที่ตายขณะได้รับการปลดปล่อยจะได้ไปสวรรค์ นี่เป็นความคิดเชิงทฤษฎีที่มีพื้นฐานและได้รับการยอมรับในศาสนาคริสต์ยุคแรก ในขณะที่ในแนวคิดเชิงวรรณกรรม แดนชำระคือสถานที่ทางภูมิศาสตร์ขนาดใหญ่ในความเชื่อและจินตนาการของคริสตชนสมัยกลาง
คำว่า purgatory ได้รับอิทธิพลมาจากภาษาแอลโกล-นอร์แมน และภาษาฝรั่งเศสเก่า จากคำละตินว่า "purgatorium" ถูกใช้กันเป็นวงกว้างเพื่ออ้างถึงแนวคิดทางประวัติศาสตร์และแนวคิดสมัยใหม่ของ การทนทุกข์ทรมานสั้นๆ หลังความตายจากการสาปแช่งอันเป็นนิรันดร์ และถูกใช้อย่างไม่เฉพาะเจาะจงเพื่อหมายถึงสถานที่หรือสภาวะของความทุกข์ทรมานหรือความเจ็บปวดที่ไม่ยืนยาว
ความเชื่อของคาทอลิก
“ไฟชำระ” ที่คริสตชนคาทอลิกเชื่อ ไม่ได้เป็นเวลาหรือสถานที่ที่เขาจะชำระตัวเมื่อตายแล้วก่อนเข้าสวรรค์ แต่หมายถึง สภาวะจิตใจของมนุษย์ที่ความรักของพระเป็นเจ้าทรงเผาทำลายอุปสรรคก่อนบรรลุความสุข ในการร่วมชีวิตกับพระองค์ ดังนั้น ไฟชำระบ่งถึงการทรมาณอย่างหนึ่งที่มาจากความรัก
เพราะความรัก ทำให้เกิดความปรารถนาเร่าร้อนที่อยากพบพระเจ้าเร็ว ๆ ทำให้รู้สึกเหมือนเป็นไฟเผาผลาญ ที่ชำระสะสางวิญญาณของเราให้ สะอาดบริสุทธิ์ ไฟชำระเป็นสถานที่แห่งความปรารถนา เป็นที่แห่ง ความคลั่งรักพระเจ้าซึ่งตนได้รู้จักพระองค์ ได้เห็นพระองค์แล้ว แต่ยังไม่อาจร่วมเป็นหนึ่งเดียวกับพระองค์ได้